6 Tipan ne Yeshu yajki sentapal ne weyat ipal Galilaya, ne ipal Tiberias. 2 Se wey miaktal yajket iipan ika kitaket muchi tay kichiwa katka iwan ne kukuyat. 3 Tejkuk Yeshu ijtik ne tepet wan ikuni mutalij iwan ne mumachtianimet. 4 Witzaya ne Paskwaj, ne ilwit ipal ne Yudayujmet. 5 Kwakuni ne Yeshu ajkutachishki wan kitak ka sujsul miak ajsit itech. Wan kilwia Pilipo:
 - Kanka tiawit tikuat tajtamal pal ma takwakan?
6 Inak uni pal kiejekua, ika yaja kimatiaya tay yawi kichiwa. 7 Nankilij ne Pilipo:
 - Ume tzunti tumin tajtamal inte techajsit pal takwat muchi yejemet chiupi.
8 Se pal ne mumachtianimet, Andreas ne iikaw Shimon Pedro, kilwia:
9  - Nemi ka nikan se takapiltzin ne kipia makwil tamal ipal cebadaj wan ume michin. Tay uni ipal muchi ne tukniwan?
10 Yeshu inak:
 - Ma mutalikan talchi ne tukniwan.
Ika nemituya wey sakat ka né. Mutalijket tel, wan yejemet achka cinco mil. 11 Ne Yeshu kitzkij ne tajtamal wan inak panpadiush, wan kinmajmakak ne mutalijtiwit, wan kenhaya ne mijmichin, keski kinekituyat. 12 Kwak ishwitiwit, kinhilwia ne mumachtianimet:
 - Shiktepewakan ne pusul ma inte puliwi tatka.
13 Kitepewket tel wan kitenket majtakti-ume chikiwit iwan pusul naktuk kwak tamiket kikwat ne makwil tamal ipal cebadaj. 14 Kwakuni kwak muchi kitaket tay ne kichijtuk pal muishmati, inat katka ka ijkia ka yajini ne taketzani ne yawi witz tik ne taltikpak. 15 Kwakuni ken Yeshu kimati katka ka yawit witzet kitzkiat pal kichiwat ma yaja tatuktiani, yajki senpa yaja isel tik ne tepet.
16 Kwak tayuakik waltemuket ne mumachtianimet ka tenhat, 17 wan kalakket tik se barcoj wan yawit sentapal ne weyat, ka Kaparnajum. Wan kunyuaya wan ne Yeshu inteuk walaj, 18 wan kishpitza wey ejekat wan ne at pejki kumuni. 19 Kwakuni, kwak yajtiwita achka makwil ush chikwasen kilometroj ijtik ne at, kitaket ne Yeshu nejnemi witz ijpak ne at wan yawi ajsi inawak ne barcoj, wan majmawit. 20 Yaja kinhilwij:
 - Naja ne! Maka shimajmawikan!
21 Kwakuni kinekiket kikwit tik ne barcoj wan nemanha ajsik ne tal kanka yasnekit.
22 Ne ukse tunal, ne takamet wan siwatket ne nakaket sentapal ne at kitaket ka inte kanaj ka ikuni ukse barcojtzin, sema se, wan ne Yeshu inte kalaktuya iwan ne mumachtianimet tik ne barcoj wan ne mumachtianimet yajket insel. 23 Uksejse barcoj ipal Tiberias ajsiket nepa inawak kan kikwajtuyat ne tamal teuchijtuk ipal ne Tajtzin. 24 Kwakuni, kwak muchi kitaket ka Yeshu inte nemituya ikuni, nian ne mumachtianimet, yejemet kalakket ijtik ne bajbarcojtzitzin wan yajket Kaparnajum pal kitemuat ne Yeshu.
25 Wan kwak kiajsiket sentapal ne at kilwijket:
 - Tajtzin, keman tiajsik nikan?
26 Ne Yeshu nankilij wan inak:
 - Ini tay nimetzinhilwia:
sejse pal muishmati,
ne tajtamal wan anhishwitiwit.
pal ankitemuat ne takwal ne puliwi,
pal yultuk senpa se;
n' Itelpuch ne Takat,
ika ne Teteku ne Teut kitetilijtuk.
28 Kwakuni kilwijket:
 - Tay welit tikchiwat pal tikchiwat ne tutekiw ipal ne Teut?
29 Yeshu nankilij wan kinhilwij:
 - Ini ne anmutekiw ipal ne Teut: ma shikyulmatikan ne ká ne Teut kititanijtuk.
30 Kwakuni kilwijket:
 - Taja tay tikchiwa tel ken se pal muishmati, ma tikitakan wan ma timetzyulmatikan? Tay mutekiw tikchiwa? 31 Ne tutejteku kikwajket ne manaj kan inte nemituya tatka, ken nemi ijkwilujtuk: "Tamal ipal ne ilwikak kinmakak pal kikwat."
32 Kwakuni ne Yeshu kinhilwij:
 - Ini tay nimetzinhilwia: inte Moshe metzinmakak ne tamal ipal ne ilwikak ne tejkia, 33 ika ne itamal ne Teut yaja ne kisa tik ne ilwikak wan waltemu ma yultuk ne taltikpak.
34 Kwakuni kilwijket:
 - Tajtzin, shitechmaka uni tamal mujmusta.
35 Ne Yeshu kinhilwij:
 - Naja ne tamal yultuk.
inte yawi mayana,
inte keman yawi amiki.
36 Wan nimetzinhilwijtuk:
melka annechitztiwit, inte annechyulmatit.
nutech ajsi,
intesu nikishtis,
asunte n' itaelewilis ne nechtuktijtuk.
39 Ini n' itaelewilis ne nechtuktijtuk:
ipal muchi tay nechmakatuk,
tik ne tipan tunal.
40 Ika ini tay kielewia ne Nuteku:
ma yultuk senpa muchi ká kitat ne Telpuch wan kiyulmatit,
wan ma naja niketza tik ne tipan tunal.
41 Yajika ne Yudayujmet pejket kikinakat ipanpa, ika inak: "naja ne tamal waltemutuk ka ilwikak", 42 wan inat katka:
 - Su yajuni Yeshu ikunew Yosep! Tikishmatit ne iteku wan ne inan! Ken ka ina ashan ka waltemutuk ka ilwikak?
43 Najnankilij Yeshu wan kinhilwij:
 - Maka shinemikan kikinakat ijtik anmejemet! 44 Inte aka weli ajsi nutech asunte ká ne Nuteku kaltilana, wan naja niaw niketza tik ne tipan tunal. 45 Nemi ijkwilujtuk ijtik ne iajamaw ne taketzanimet: "Wan muchi muchiwasket majmachtijtuk ipal Teut." Ká ne takaktuk itech ne Teteku wan mumachtijtuk, ajsi nutech: 46 inte ika se kitztuk ne Teteku, asunte ne ipal ne Teut, yajuni kitztuk ne Teteku.
47 Ini tay nimetzinhilwia: ne tayulmati yawi yultuk senpa. 48 Naja ne tamal yultuk. 49 Ne anmutejteku kikwajket ne manaj kan inte takati tatka, wan miktiwita. 50 Ini ne tamal ne waltemu ka ilwikak pal ma kikwa se pal te miki.
ne waltemu ka ilwikak.
Asu se kikwa ini tamal,
yawi yultuk senpa,
wan ne tamal ne niaw nitamaka,
ipatka ma weli yultuk ne taltikpak.
52 Kwakuni ne Yudayujmet pejket musumat, muilwiat:
 - Ini ken weli techmaka ne inakayu pal tikwat?
53 Kwakuni ne Yeshu kinhilwij:
 - Ini tay nimetzinhilwia: asu inte ankikwat ne inakayu ne Itelpuch ne Takat wan ankiunit ne iesyu, inte anyawit yujyultuk ijtik anmejemet. 54 Ne kikwa ne nunakayu wan kiuni ne nuesyu yawi yultuk senpa wan naja niaw niketza tik ne tipan tunal, 55 ika ne nunakayu yaja yekkaya takwal wan ne nuesyu yaja yekkaya at. 56 Ne kikwa ne nunakayu wan kiuni ne nuesyu mukawa ijtik naja wan naja ijtik yaja. 57 Ijkiunisan ken nechtitanijtuk ne Teteku yultuk wan naja ninemi yultuk ipanpa ne Teteku, ká ne nechkwa yaja nusan yawi yultuk nupanpa. 58 Ini ne tamal waltemutuk ka ilwikak, inte ken kikwajket ne tetekuwan wan mikiket; ká ne kikwa ini tamal yawi yultuk senpa.
59 Uni tay inak kwak tamachtia ijtik ne kalsennemit tik Kaparnajum.
60 Miak mumachtiani ká kikaktiwit inaket:
 - Uni tay inatuk uij. Ká weli kikaki?
61 Ne Yeshu kimati katka ka ne mumachtianimet kikinakat ipanpa uni, wan kinhilwij:
 - Uni metzintekukujmati? 62 Asu ankitaskiat tejku ne Itelpuch ne Takat, kanka nemik achtu? 63 Ne iijiu se kichiwa ka yultuk, ne inakayu inte tatka kichiwa. Uni tay naja nimetzinhilwijtuk, yaja iijiu wan yajaya tay yultuk. 64 Melka uni, sejse anmejemet inte tayulmatit.
Ika kwak pejki kimatiaya ne Yeshu ká ne inte tayulmati wan ká ne yawi temaka, 65 wan inak:
 - Neka nimetzinhilwijtuk ka inte aka weli ajsi nutech asu ne Teteku inte kimakatuk.
66 Yaja kwak miak imumachtiani kiajkawket wan tea senyajket iwan. 67 Kwakuni ne Yeshu kinhilwij ne majtakti-ume:
 - Anka nusan ankinekit anyawit?
68 Najnankilij Shimon Pedro:
 - Tajtzin, ká itech tiasnekit? Tikpia ne pajpalabraj pal ma tiyujyultuk senpa! 69 Wan tejemet titayulmatit wan tikishmatit ka taja tiipal ne Teut.
70 Nankilij ne Yeshu:
 - Inte najasan nimetzinhishpejpen ne majtakti-ume, wan se itzalan anmejemet ne Tamintuk!
71 Kinekituya ina Yuda ikunew Shimon Ishkaryot, ika yajuni yawi temaka, wan yaja se pal ne majtakti-ume.
